Il-bieraħ tellajt artiklu fejn staqsejt għala l-kummissarju tal-pulizija ma jridx jippreżenta iċ-chats ta' Keith Schembri fil-qorti – kif talbet id-difiża ta' Yorgen Fenech. Bħal ma tafu jien ma qbiltx ma' din id-deċiżjoni u qed nikkritika lill-Kummissarju tal-Pulizija dwarha. Persuna li ħareġ jaqbeż għall-Kummissarju tal-Pulizija u d-dritt tiegħu li ma jippreżentax dawn iċ-chats fil-qorti hu Andrew Borg Cardona. Dan għajjarni stupidu talli jien qed nitlob li dawn iċ-chats ikunu preżentati fil-qorti. Minn mindu Andrew Borg Cardona spiċċa jaqbeż għal Keith Schembri? Dan għajjat tant li f'Kastilja hemm il-korrotti. Minn mindu Andrew Borg Cardona ma tinteressahx l-informazzjoni li hemm f'dan il-mobile ta' persuna presumibilment korrott? U minn mindu Andrew Borg Cardona spiċċa jemmen kummissarju li qed jgħid li ma hemm l-ebda informazzjoni f'dan il-mobile marbuta mal-qtil ta' Daphne Caruana Galizia? Fi kliem ieħor, minn mindu Andrew Borg Cardona sar l-avukat tal-kummissarju Gafa' u ta' Keith Schembri?